**Zápisnica z 10. zasadnutia výboru Slovenskej sociologickej spoločnosti pri SAV,**

**ktoré sa uskutočnilo dňa 16. decembra 2019 od 15:00 hod.**

**v miestnosti č. 515 v priestoroch Katedry sociológie FF UK**

Prítomní: M. Čambáliková, R. Klobucký, E. Laiferová, M. Zeman, R. Džambazovič, M. Fero, G. Brutovská, Z. Kusá, P. Czirák, S. Capíková, K. Čukan, P. Ondrejkovič, D. Alieva

Ospravedlnení: Révészová, Hofreiter, Kvasničková, Kusá, Moravčíková

**Program:**

1. Otvorenie

2. Správa o činnosti sekcií SSS pri SAV za rok 2019

3. Plán činnosti sekcií SSS pri SAV na rok 2020

4. Príprava VZ a výročnej konferencie SSS pri SAV

5. Návrhy na udelenie Ceny SSS pri SAV

6. Rozličné

1. Zasadnutie otvorila M. Čambáliková

2. Správa o činnosti sekcií SSS pri SAV za rok 2019

M. Čambáliková informovala o činnosti jednotlivých tých sekcií SSS pri SAV, ktorých vedúci neboli prítomní na zasadnutí výboru.

M. Čambáliková tlmočila informáciu od Z. Kusej za sekciu metodológie, ktorá usporiadala konferenciu „Podoby slobody – 9. slovenské a české sociologické dni.

M. Čambáliková tiež informovala o odpočte činnosti sekcie sociológie vidieka a poľnohospodárstva, ktorý pripravila jej vedúca D. Moravčíková. Sekcia usporiadala v októbri v Nitre vedecký workshop „Spoločenské súvislosti podnikania a sebazamestnávania mladých ľudí“.

O činnosti sekcie zdravotníctva informovala S. Capíková. Sekcia usporiadala vedeckú konferenciu „Sociálna determinácia zdravia z pohľadu teórie a výskumu“ na Lekárskej Fakulte UK a na budúci rok je plánovaná medzinárodná vedecká konferencia.

O činnosti sekcie pedagogiky informoval P. Ondrejkovič, ktorý informoval o medzinárodnej konferencii o stredoškolskej mládeži v Českých Budejoviciach ako i konferencii v Košiciach, ktorá bola venovaná témam samosprávnosti a mládeže.

Za východoslovenskú pobočku informovala G. Brutovská o konferencii v Košiciach „Byrokracia verzus vedomostná organizácia“. V septembri pobočka organizovala doktorandskú konferenciu z ktorej už vyšiel aj zborník. Informovala tiež o bohatom pripravovanom programe na pobočky na budúci rok.

D. Alieva informovala o činnosti sekcie teórie, ktorá usporiadala v máji seminár venovaný sociologickému dielu J. Schenka.

K. Čukan informoval o činnosti sekcie sociológie armády. Sekciu usporiadala Zimnú školu vojenskej sociológie.

M. Fero informoval o činnosti sekcie organizácie, ktorá organizovala medzinárodnú vedeckú konferenciu o spolupráci rozličných národností na pracovisku.

Zuzana Kusá informovala listom predsedníčku výboru a mailom členov výboru SSS o tom, že sa vzdala vedenia sekcie metodológie a navrhla nového jej nového vedúceho: Daniela Gerberyho, ktorý s vedením uvedenej sekcie súhlasí.

Výbor SSS vzal na vedomie, že novým vedúcim sekcie metodológie bude D. Gerbery. Výbor zároveň vyslovil poďakovanie za doterajšiu činnosť vo vedení sekcie Zuzane Kusej.

3. Plán činnosti sekcií SSS pri SAV na rok 2020

Výbor SSS vyzval vedúcich sekcií na predloženie plánu o činnosti na rok 2020. Pre navrhovanie podujatí odporúča osloviť širšiu sociologickú obec.

R. Džambazovič informoval o úvahách (spolu s P. Guráňom) o založení sekcie sociológie rodiny, ktorú by formálne muselo schváliť Valné zhromaždenie SSS pri SAV.

4. Príprava VZ a výročnej konferencie SSS pri SAV

M. Čambáliková sa prikláňa k možnosti urobiť výročnú konferenciu v Trnave v termíne apríl - máj. M. Fero informoval o tom, že dekan TU v Trnave sľúbil podporu takejto akcii.

G. Brutovská ponúka usporiadanie akcie v Prešove, prípadne v Košiciach, pričom sú v oboch mestách predbežne dohodnuté priestory.

K. Čukan upozornil, že minulý výbor sa rozhodoval medzi Bratislavou a Košicami a po rozhodnutí v prospech Bratislavy neformálne skonštatoval, že by bolo vhodné ďalšie valné zhromaždenie usporiadať na východe.

Výbor SSS sa v dlhej diskusii rozhodoval medzi Košicami a Trnavou a napokon odhlasoval konanie konferencie a valného zhromaždenia **v termíne 20. a 21. mája v Košiciach.**

Výbor ďalej diskutoval o možnej téme konferencie. Padli tieto návrhy:

P. Ondrejkovič: Sociológia a iné vedné disciplíny.

E. Laiferová: Voľba a výber v sociologickej teórii a výskumníckej praxi.

D. Alieva: Potrebuje sociológia (ešte) teóriu?

R. Džambazovič a M. Čambáliková podporili návrh D. Alievy.

K. Čukan: Potrebuje ešte spoločenská prax sociologickú teóriu?

Výbor sa po diskusii zhodol na názve konferencie **„Potrebuje sociológia (ešte) teóriu?“**.

Predbežný návrh na personálne zabezpečenie konferencie (zatiaľ sú uvedení iba členovia výboru SSS, ktorí boli na zasadaní prítomní, resp. vyslovili so svojím členstvom v príslušných výboroch súhlas. Výbor zároveň ešte zváži ich rozšírenie aj o nečlenov výboru SSS):

Programový výbor konferencie: Alieva, Čambáliková, Džambazovič, Klobucký, Brutovská

Organizačný výbor konferencie: Brutovská, Fero, Zeman

5. Návrhy na udelenie Ceny SSS pri SAV

Do nasledujúceho stretnutia výboru treba zabezpečiť informáciu pre členov SSS pri SAV o udeľovaní cien SSS pri SAV: uverejniť výzvu na stránke SSS a poslať hromadný mail členom spoločnosti. Obsahovo zabezpečí Klobucký, technicky Fero.

6. Rôzne

Martin Fero zistí podrobnosti o možnostiach uchádzať sa o grant určený na tvorbu www stránky spoločnosti.

Dve nové prihlášky za členky spoločnosti – študentky Katedry sociológie, treba doplniť ich podpis.

Zabezpečenie aktualizácie informácií na stránke spoločnosti: zodpovedný Džambazovič.

Ďalšie stretnutie Výboru SSS pri SAV bude 15. januára o 13.00 v priestoroch Sociologického ústavu SAV.

Zapísal:

Robert Klobucký

Overila:

Monika Čambáliková